HR
18.1.2023.
Službeni list Europske unije
C 17/25
— Miris: jak i izražajan. — Okus: ovisi o metodi proizvodnje, posebno o tome koliko se puta gnječi u stroju za gnječenje („máquina de rabilar”): ako se jako gnječi, ima gorak, pikantan i jak okus te oštar, rustikalan miris užeglog maslaca.
Ako se manje gnječi, ima isti, no manje intenzivan okus.
U svakom slučaju ima jak, bogat, postojan i pikantan okus, pomalo gorak u stražnjem dijelu usta, te jak naknadni okus.
3.3.
Hrana za životinje (samo za proizvode životinjskog podrijetla) i sirovine (samo za prerađene proizvode) A)
Hrana za životinje
hrana za krave koje proizvode mlijeko koje služi kao sirovina za proizvodnju sira „Queso Casín” izravno proizlazi iz prirodnih izvora sa zemljopisnog područja, tj. iz ispaše koja se dopunjuje svježim i konzerviranim krmivom, žitaricama i mahunarkama.
B)
Sirovine
kravlje mlijeko, mliječni fermenti, sirilo, sol i, po izboru, kalcijev klorid.
Mlijeko koje se upotrebljava za proizvodnju zaštićenih sireva dobiva se od zdravih krava koje pripadaju pasminama Asturiana de la Montaña o Casina, Asturiana de los Valles i Frisona te njihovim križancima.
3.4.
Posebni proizvodni postupci koji se moraju provesti na definirano zemljopisnom području Svi postupci potrebni za dobivanje sira „Queso Casín”, proizvodnju mlijeka, proizvodnju sira (zgrušavanje, cijeđenje i gnječenje), dozrijevanje i pakiranje odvijaju se na određenom zemljopisnom području, koje uključuje općine Caso, Sobrescopio i Piloña.
3.5.
Posebna pravila za rezanje, ribanje, pakiranje itd.
proizvoda na koji se odnosi registrirani naziv Pakiranje: kako bi se očuvala kvaliteta proizvoda, pakira se u objektu u kojem se proizvodi ili u kojem dozrijeva prije distribucije zato što zbog meke, tanke i gotovo nepostojeće kore postoji veća opasnost od kontaminacije i promjena vanjskog izgleda.
Nadalje, taj se sir zbog istog razloga može jesti cijeli, što znači da se mora pretpakirati.
Za pakiranje se može upotrebljavati papir, karton, drvo ili plastika prikladni za primjenu u prehrani ili druge primjene koje je odobrilo Regulatorno vijeće.
3.6.
Posebna pravila za označivanje proizvoda na koji se odnosi registrirani naziv Osim etikete proizvođača na zaštićenim sirevima nalazi se posebna numerirana sekundarna etiketa, kojom se štiti identitet proizvoda.
Na etiketi zaštićenih sireva moraju se jasno istaknuti riječi „Denominación de Origen Protegida ‚Queso Casín’” te logotip koji je jedinstven za svakog proizvođača koji prodaje sireve zaštićene ZOI-jem i može se otisnuti u jednoj od četiri boje prikazane u nastavku.